Peter Kocák (maliar)

Dr. hab. Peter Kocák, akad. mal., PhD. (* 15. júl 1961, Čierna nad Tisou) je slovenský umelec. Venuje sa prevažne grafike (lept, suchá ihla, mezzotinta), maľbe, kresbe a fotografii. Okrem toho sa zaoberá aj čínskou kaligrafiou, patrí medzi najlepších kaligrafov, ktorí nepochádzajú z Číny. Zároveň pôsobí aj ako pedagóg na Filozofickej fakulte Prešovskej univerzity v Prešove.

Bol študentom Oresta Dubaya a Igora Rumanského.

Vynašiel vlastnú techniku tvorby grafiky podobnej mezzotinte a nazval ju rocker. Jej podstata je v práci výlučne s kolískou (rockerom), ktorá nazrňuje povrch medenej dosky bez použitia iných nástrojov na vytváranie svetiel na obraze. Je to novátorská technika, úspešne prezentovaná na medzinárodných výstavách v zahraničí.

 Biografia 
Akademický maliar Peter Kocák sa narodil v roku 1961 v Čiernej nad Tisou, vyrastal v Stropkove. V rokoch 1976 až 1980 študoval na Strednej škole umeleckého priemyslu v Košiciach. Po skončení strednej školy v štúdiu ďalej pokračoval na Vysokej škole výtvarných umení v Bratislave v odbore voľná grafika a knižná ilustrácia. Na vysokej škole bol študentom Igora Rumanského.

Potom čo v roku 1987 úspešne ukončil vysokoškolské štúdium pracoval ako grafický dizajnér v TESLA Stropkov, neskôr ako učiteľ na Ľudovej škole umenia v Prešove. Od roku 1989 pôsobí ako vyskoškolský učiteľ grafiky na Prešovskej univerzite v Prešove, jej Filozofickej fakulte. Ako hosťujúci profesor pôsobil v roku 2013 na Univerzite v Shenzhene na juhu Číny.

 Tvorba 

Tvorbu Petra Kocáka definovali viacerí kurátori jeho výstav, napríklad Edita Vološčuková, Ján Bartko, Ľubo Guman, Dušan Srvátka, Michal Tokár..., no snáď najvýstižnejšie sa to podarilo Vladislavovi Grešlíkovi, z ktorého kurátorského príhovoru (2008) čerpá tento článok. 

Peter Kocák tvorí už viac ako tri desaťročia. Známejší je azda viac v zahraničí ako na Slovensku. Aj keď sa venuje viacerým druhom umenia, dominantnou zostáva grafika. Záujem autora o kresbu a grafiku podporovali a pomáhali rozvíjať vo svojej dobe tí najlepší z učiteľov na Vysokej škole výtvarných umení v Bratislave, hlavne profesori Orest Dubay, Igor Rumanský. 

Na začiatku, pri hľadaní vlastnej cesty, vzormi mu boli tiež klasickí majstri, ako Dürer, H. Holbein ml., Tizian, Rembrandt, D. Velázquez, Vinecnt van Gogh, M. Švabinský, K. Sokol a V. Hložník. Po absolutóriu (1987) sa začala neľahká tvorivá púť mladého umelca. Ako bytostný kresliar sa upriamil na svet okolo seba v tých najneočakávanejších podobách. Využíva predovšetkým pevnú minucióznu linku (s jemným, detailne prepracovaným šrafovaním), ktorá aj neskôr zostáva jeho hlavným výrazovým prostriedkom. Pomerne skoro si našiel pre neho v ďalších rokoch typické smerovanie k poetickým obrazom, spravidla so surreálnym podtextom. Takáto tendencia mala už vo vtedajšom slovenskom umení svoje pevné miesto. Za všetkých spomeňme aspoň grafické listy A. Brunovského, V. Gažoviča, K. Ondreičku či D. Kállaya. 

Paralelne s takými dielami Peter Kocák dodnes tvorí niečo, čo by u neho čakal len málokto. Inšpiruje sa kultúrou Ďalekého Východu, zvlášť japonskou a čínskou grafikou a kaligrafiou. Už prvé čierno-biele linorytové listy zaujali precíznosťou vypracovania kompozície a koncentráciou poetických prvkov. Hromadenie, prekrývanie, prieniky tvarov, tvorov a otvorov v nasledujúcich rokoch ešte viac prepracováva a zdokonaľuje. Vzdialene to môže pripomínať stredoveko-manieristické diela H. Boscha, G. Arcimbolda alebo imaginárne priestorové konštrukcie G.-B. Piranesiho. Práve takéto postupy poskytli Petrovi Kocákovi prakticky neobmedzené možnosti na zachytenie svojich predstáv o zložito-jednoduchých vzťahoch ľudí navzájom medzi sebou a prírodou ako takou.

Tiež si vyskúšal viac expresívne ladené tvaroslovie, kde sa odvážne púšťa do zobrazovania obnažených mužských postáv v symbolicko-metafyzickom duchu. Variovanie plochy zvolenej masky pomocou šrafovania a prepletajúcich sa línií vytvára svojský pohľad na labyrint vzťahov, ktoré iba zdanlivo zostávajú nemenné. 

Svoje diela vytvára najčastejšie technikou suchej ihly. Definitívne sa zrieka čierno-bielej plochy, aby ju vrchovato zaplnil nielen ľudskými postavami, ale tiež bohatstvom okrových, modrých a zelených farebných odtieňov. Viac ako päťsto rozmerom malých diel predstavuje už solídnu galériu medzi zberateľmi obľúbených listov. Peter Kocák v nich využíva svoju lásku k poézii, krásnej literatúre, znalosť anatómie človeka a priestorovú predstavivosť. Vďaka tomu vznikajú presvedčivé kompozície, najčastejšie s jemným erotickým nábojom. Zmyselné tváre a krivky ženských postáv sú sprevádzané množstvom šifrovaných detailov, ktoré spravidla ešte umocňujú tajomné napätie očakávaných udalostí s náznakmi možných prekvapení. Niekedy to však autora zvádza k technickej ekvilibristike.

Voľakedy bolo celkom bežné, že umelec vytvoril počas života rad autoportrétov. Nevyhýba sa im ani Peter Kocák. Raz je to dominantný prvok listu vlastného ex librisu, inde zase prizerajúci sa, skrytý niekdev spleti okolitých tvarov. Ak v grafike je Peter Kocák veľmi konkrétny a detailný, vychádza z reality, v maľbe sa uvoľňuje od vizuálnej podoby sveta, aby ju nahradil na začiatku prísnou geometriou farebnej plochy, alebo, čo je preneho najnovšie oveľa typickejšie, energickým farebným, ale v prvom rade čiernym gestickým či kaligrafickým znakom na bielej ploche. 
 Výstavy 
Peter Kocák sa zúčastnil niekoľkých samostatných aj kolektívnych výstav na Slovensku a v zahraničí.
+Samostatné výstavySamostatné výstavy Petra Kocáka v rokoch 1991 až 2014
 1991 – Prešov, Galéria LUC, Grafika
 1991 – Japonsko, Osaka, Výstavné centrum Tenrankai Hall, Grafika
 1991 – Vysoké Tatry, Hotel Patria, Výstava grafiky
 1992 – Prešov, Krajská galéria v Prešove, Grafika
 1992 – Trebišov, Vlastivedné múzeum, Grafika
 1992 – Česko, Hradec Králové, Galerie na mostě, Grafika
 1992 – Prešov, Šarišská galéria, MVS
 1993 – Prešov, Libresso Jules Verne
 1994 – Košice, SVU,  ́60 -  ́61 – Grafika, maľba /s M. Zbojanom/
 1994 – Medzilaborce, MMURW, Suché leto (maľba, kresba, grafika, foto, inštalácia)
 1994 – Prešov, Umelecká kaviareň Akrimon
 1995 – Čína, Peking, Galéria moderného umenia, Grafika /s Zheng Xuewu/
 1995 – Prešov, UPJŠ, Katedra VvU – Portréty
 1995 – Prešov, Katedra VvU, Znaky duše (kaligrafia, inštalácia, veľkoplošná perokresba tušom)
 1995 – Levoča, ZUŠ, Maľba – grafika
 1995 – Bardejov, Šarišské múzeum, Kaligrafia
 1996 – Košice, Hycont gallery, Ilustrácie (dar detskému domovu)
 1996 – Levoča, ZUŠ, Grafika – kresba
 1997 – Čína, Peking, Galéria umenia, Maľba - grafika
 1997 – Prešov, Melódia, TKV–DS /Tri kroky vpred – dva kroky späť/
 1998 – Prešov, Sejf club, Grafika
 1998 – Taliansko, Reggio Emillia, Galéria „875“, Tra argenti sogni
 1999 – Prešov, Sejf klub, P. Kocák – „Grafiky“
 1999 – Prešov, Melódia „Sútry“
 1999 – Prešov, Galéria Melódia, Maľba – grafika
 1999 – Prešov, Drink gallery, Grafika
 1999 – Rumunsko, Arad, Museum Complexului, Ex libris – Grafika
 2000 – Nitra, Divadelný klub, Peter Kocák – Dušan Brhlík, Kresba-grafika
 2000 – Prešov, Melódia, Vianoce s guľami
 2000 – Dánsko, Frederikshavn, Kunstmuseum, Ex libris
 2001 – Prešov, Galéria Melódia, Vianoce s guľami
 2001 – Nitra, Divadlo A.Bagara, Grafika
 2001 – Prešov, Café galéria - Bossanoha, Grafika
 2001 – Japonsko, Akagi museum of contemporary print art, „Douhangaka“ (grafika)
 2001 – Prešov, Univerzitná knižnica Prešovskej univerzity v Prešove, „All my women“
 2002 – Veľký Šariš, Šarišské múzeum, Grafika
 2003 – Čína, Qigong, Experimentálna základná škola, „Banhua – Zixing“ (grafika s Tone Moritomo Sensei z Japonska)
 2005 – Spojené štáty americké, Texas, El Paso, Adairská galéria, New prints intaglio (grafika)
 2006 – Prešov, Galéria Atrium, P. Kocák – „Schygra“
 2006 – Prešov, Galéria Per spectrum, P. Kocák „Mumonkan“ Ohrada bez brány
 2007 – Čína, Peking, Peace bridge exhibition hall, High schol, Banhua – 120 – Grafika 120
 2007 – Čína, Peking, stredná škola Haiden, „Banhua“
 2007 – Čína, Peking, Petrochemická univerzita, „Banhua“
 2007 – Čína, Peking, stredná škola Tuo zin xi, „Banhua“
 2009 – Poľsko, Nowy Sącz, Mała galeria
 2010 – Poľsko, Krakov, Dom Asociácie Slovákov v Poľsku, grafika
 2010 – Poľsko, Varšava, Slovenský inštitút, grafika
 2011 – Česko, Havířov, Mestská galéria, grafika
 2011 – Čína, Daqing, Baihu galéria umenia, "My Chinese painting"
 2012 – Prešov, Šarišská galéria, metamorfózy
 2012 – Prešov, Green Fairy gallery, grafika
 2013 – Čína, Daqing, Baihu galéria umenia, čínska kaligrafia a grafika
 2014 – Taliansko, Rím, Slovenské veľvyslanectvo v Taliansku, "Graphic Art and Chinese Painting"
 2014 – Prešov, Mestská galéria, čínska kaligrafia
 2014 – Levoča, Levočská galéria, grafika a čínska kaligrafia
 2015 – Stropkov, Mestská galéria, grafika a čínska kaligrafia
2021 – Prešov, Univerzitná knižnica Prešovskej univerzity v Prešove, "GRAPHIA 60/60"
+Spoločné výstavy na Slovensku a v ČeskuSpoločné výstavy s účasťou Petra Kocáka v rokoch 1987 až 2008

 1987 – Česko, Praha, Knižná ilustrácia
 1989 – Lučenec, Bienále akvarelu
 1989 – Prešov, GVU, Grafika v tvorbe prešovských výtvarných umelcov
 1989 – Bratislava, Celoslovenská výstava mladých
 1990 – Prešov, DJZ, Mladá tvorba – aukcia výtvarných diel pre prešovskú polikliniku
 1990 – Vranov n/T, Výstava prác pedagógov KVV
 1991 – Prešov, Predajná galéria Lúč
 1991 – Prešov, ŠG, Výstava východoslovenských umelcov
 1991 – Košice, Salón  ́91
 1991 – Česko, Hradec Králové, Galerie na mostě, Zen československé Ex libris
 1991 – Česko, Praha, Vánoční výstava grafiky
 1992 – Michalovce, Zemplínske múzeum, Návraty
 1992 – Košice, Galéria J. Jakobyho, Salón
 1992 – Prešov, ŠG, Vianočná výstava
 1992 – Česko, Galerie na mostě, Zen československé Ex libris
 1993 – Humenné, VM, „Návraty“
 1993 – Medzilaborce, MMURW, Bienále nultého ročníka novoročeniek
 1993 – Prešov, Aukcia pre základnú internátnu školu pre nepočujúcich
 1993 – Medzilaborce, MMURW, Mail art, Homage a Cavellini,
 1993 – Česko, Jičín, Můj domov (výstava Ex libris k 75. výročiu vzniku spolku zberateľov a priateľov Ex libris)
 1993 – Prešov, Vlastivedné múzeum, Salón KOPA
 1994 – Česko, Ostrava, Vox humana – medzinárodná výstava modernej grafiky (Čestné uznanie autorovi)
 1994 – Česko, Praha, Moderní a experimentálni grafika
 1994 – Česko, Praha, Galerie Mánes, Slovenská grafika
 1994 – Medzilaborce, MMURW, Nultý ročník bienále novoročeniek
 1994 – Bardejov, Múzeum, Mladá grafika
 1994 – Bardejov, Plenér
 1995 – Lučenec, Medzinárodné trienále akvarelu, /1. cena VÚB/
 1995 – Banská Bystrica, Medzinárodné bienále drevorezu
 1995 – Bratislava, Bibiana, Medzinárodná súťažná výstava Ex libris – Rozprávka
 1995 – Bratislava, Medzinárodné trienále Ex libris
 1995 – Martin, 1. ročník medzinárodného bienále knižného umenia
 1996 – Česko, Chrudim, Svetový kongres Fisae, Organizácia Ex libris
 1996 – Medzilaborce, MMURW, Nezúčastnení
 1998 – Lučenec, NG, VI. Trienále akvarelu
 1999 – Prešov, ŠG, Prešovskí výtvarníci  ́99
 1999 – Poprad, Kežmarok, Bardejov, BMG Invest v rámci projektu Umenie bez hraníc
 1999 – Prešov, spoločná predajná galéria AB ART,  Občianske združenie na podporu a rozvoj regiónu Prešov
 1999 – Česko, Praha – Európske mesto kultúry, grafika
 2000 – Prešov, ŠG, MVS, 23,8%- maľba, plastika, kresba, grafika
 2000 – Prešov, KM, Vianočný salón KOPY
 2000 – Prešov, Galéria Luca Maro
 2001 – Prešov, KM, „Katedrum 2001“
 2002 – Prešov, ŠG, 40. výročie založenia KVU FHPV PU v Prešove
 2002 – repríza: Medzilaborce, MMUAW
 2002 – Prešov, ŠG, Umenie XX. storočia, Kresba, grafika 70.– 90. rokov
 2002 – Prešov, KM, „Na papieri“ Združenie Katedrum
 2003 – Poprad, Elektráreň, Grafika
 2003 – Bratislava, Medzinárodné trienále Ex libris
 2003 – Banská Bystrica, ŠVK, Členská výstava Katedrum
 2004 – Prešov, ŠG, Krajský salón 
 2006 – Prešov, Galéria Per Spectrum, Súčasní prešovskí profesionálni výtvarní umelci
 2006 – Prešov, Galéria Per spectrum, Pohorelské impresie, repríza: TG Poprad, Starý Smokovec, Nitra
 2006 – Prešov, Ateliér Triumvirátu M.E.D.
 2006 – Prešov, Galéria Per Spectrum, Vianočné spektrum
 2006 – Prešov, Galéria Átrium, II.Vianočný predajný salón
 2007 – Prešov Galéria na Hlavnej 44, IV. východoslovenský salón
 2007 – Ružomberok, Spoločná výstava pedagógov KVvaU FHPV PU a KVU PdF Katolíckej univerzity v Ružomberku „STRETNUT(N)IE ANO
 2007 – Bratislava, UBS, Dostojevského rad 2, Prešovské Per Spectrum
 2007 – Prešov, Galéria Per Spectrum Plenér Batizovce
 2007 – Prešov, Galéria Per Spectrum, Vianočné spektrum
 2008 – VSG Košice, Súčasná slovenská grafika zo zbierok Východoslovenskej galérie (1970-2005), katalóg s. 2
 2008 – Prešov, Galéria Per Spectrum, Zo zbierok Per Spectrum
 2008 – Prešov, Per Spectrum, Lions Club, Charitatívna aukcia výtvarných diel
 2008 – Prešov, Galéria Átrium, IV. Vianočný predajný salón
+Spoločné výstavy v zahraničíSpoločné výstavy v zahraničí s účasťou Petra Kocáka v rokoch 1989 až 2008

 1989 – Poľsko, Lubin, Cuprum VI., International copper plate prints exhibition
 1990 – Poľsko, Lubin, Bienále grafiky
 1990 – Bulharsko, Varna, Bienále grafiky
 1991 – Francúzsko, La Courneuve, Slovenská grafika, odd. slovenskej grafiky,
 1991 – Belgicko, Antwerpen, Galeria Artiste epreuve, Eindejaarsaloon met internationale kleingrafick
 1991 – Holandsko, Antverpy, Galéria EA, medzinárodná výstava
 1991 – 1992 – Česko, Praha, Galéria LEA
 1992 – Japonsko, Tokyo, The world Ex libris artist
 1992 – Ukrajina, Kyjev, Žena v ex libris
 1992 – Austrália, Sydney, Fred Glastra Gallery, Graphic art
 1992 – Japonsko, Saporo, Svetové ex libris – putovná výstava po Japonsku
 1993 – Ukrajina, Kyjev, I. Bienále ex libris „Žena v umení“
 1993 – Maastricht  ́93, Bienále grafiky
 1993 – Holandsko, Middleburg, Výstava grafiky – Art-Start
 1993 – Anglicko, Durham gallery, Slovenská grafika
 1994 – Ukrajina, Kyjev, Medzinárodná súťaž v ex libris „Many religions – single God“
 1995 – Ukrajina, Kyjev, Medzinárodná súťaž v Ex libris
 1995 – Česko, Ostrava, Medzinárodná výstava mladého umenia „Vox humana“
 1995 – Poľsko, Rzeszów, V. Medzinárodné bienále divadelného plagátu
 1995 – Juhoslávia, Belehrad, Medzinárodné bienále – World of Ex libris
 1995 – Poľsko, Gliwice, Medzinárodné bienále grafiky
 1996 – Poľsko, Malbork, Medzinárodné bienále moderného Ex libris
 1996 – Litva, Vilnius, Medzinárodná súťaž ex libris „Lithuanian railways“
 1996 – Španielsko, Ourense, IV. Bienále grafiky, „Júlia Prieta Nespereira
 1996 – Poľsko, Varšava, Medzinárodná súťaž Ex libris – Henryk Szienkiewicz
 1996 – Poľsko, Varšava, Medzinárodná súťaž v Ex libris – „Warsaviana“
 1996 – Korea, Soul, 10. bienále grafiky
 1996 – Taliansko, Cuneo, Medzinárodná súťaž Ex libris /+ výstava/ „ Pantagruel“
 1996 – Francúzsko, Metz, Medzinárodná výstava Ex libris – P. Verlaine
 1996 – Poľsko, Lodž, Medzinárodná výstava Ex libris – Chopin festival
 1996 – Japonsko, Osaka, Výstava slovenskej grafiky a maľby
 1996 – Česko, Chrudim, Medzinárodná výstava Ex libris, Svetový kongres Fisae
 1997 – Belgicko, Brussel, Galie de Kradietbank, Vrcholy súčasného európskeho Ex librisu
 1997 – Litva, Vilnius, Medzinárodná výstava Ex libris
 1997 – Poľsko, Gliwice, Medzinárodné bienále grafiky z kovu
 1997 – Don Chisciotte, medzinárodná
 1997 – Japonsko, Predajná výstava diel slovenských výtvarníkov
 1997 – Poľsko, Ostrów Wielkopolski, Medzinárodné bienále Ex libris
 1998 – Argentína, Buenos Aires, Tzedaka – Medzinárodná výstava grafiky (50. výročie vzniku štátu Izrael)
 1998 – Čína, Peking, Prvá svetová výstava grafiky
 1998 – Poľsko, Varšava, Medzinárodná súťaž Ex libris
 1998 – Taliansko, Villanova d ́Albegna, Medzinárodná výstava ex libris „San Giorgia“
 1998 – Argentína, Buenos Aires, Výstava Ex libris „ José Hernández“
 1998 – Španielsko, Girona, Medzinárodná výstava grafiky „El Caliu“
 1998 – Poľsko, Krakow, Trienále grafiky
 1998 – Poľsko, Debica, Trienále grafiky
 1998 – Poľsko, Trienále grafiky – Stalowa vola
 1998 – Poľsko, Miechow, Trienále grafiky
 1998 – Čína, Hong Kong, Celonárodný kongres čínskeho spolku grafikov Shen Zhen – výstava Ex libris
 1998 – Poľsko, Malbork, Medzinárodné bienále Ex libris
 1998 – Kórea, Soul, Space miniprint exhibition
 1998 – Rumunsko, Arad, Medzinárodná výstava grafiky – Concours de grafica mica
 1998 – Rumunsko, Medzinárodná súťaž v Ex libris „IOAN SLAVICI“
 1999 – Taliansko, Casale Monferato, Medzinárodná výstava grafiky – Grafica ed exl.
 1999 – Česko, Olomouc, Medzinárodná knižná výstava – Musical Ex libris
 1999 – Taliansko, Museo Civico Brunico, 12 grafických listov, Stála výstava európskej grafiky
 1999 – Luxembourg, Medzinárodná výstava grafiky – Maus Ketti
 1999 – Poľsko, Lublin, Medzinárodná výstava grafiky – Cuprum
 1999 – Holandsko, Sint Niklaas, Medzinárodná výstava Ex libris
 1999 – Poľsko, Lublin, Charitatívna aukcia umenia „Jedneho serca tak malo
 1999 – Belgicko, Medzinárodná výstava grafiky – Johann Schwencke
 1999 – Kanada, Ottawa, Medzinárodná výstava grafiky – Font hill
 1999 – Luxembursko, Medzinárodná výstava grafiky – Radio Luxembourg (cena publika)
 1999 – Poľsko, Ostrów Wielkopolski, Bienále grafiky (medaila)
 2000 – Anglicko, Bristol, Miniprint – grafika
 2000 – Japonsko, Kanagawa print festival - grafika
 2000 – Poľsko, Nowy Sącz, Dawna Synagoga Muzea okręgovego – Salon 2000
 2001 – Kórea, Cheyu print bienále
 2001 – Bulharsko, Varna, XI. Medzinárodné bienále grafiky
 2001 – Rumunsko, Arad, Medzinárodná súťaž Ex libris – Ioan Slavici (čestné uznanie)
 2001 – Spojené arabské emiráty, Abu Dabi, Small graphic forms
 2001 – Poľsko, Krakow, Slovenský a český Ex libris
 2002 – Česko, Ostrava, I. trienále galantnej a erotickej grafiky
 2002 – Spojené štáty, Iowa, Impio 2, Iowa miniprint festival
 2003 – Poľsko, Przemyśl, Medzinárodné trienále maľby
 2003 – Poľsko, Ostrów Wielkopolski, Medzinárodné bienále Ex libris
 2003 – Poľsko, Gliwice, V. International Ex libris competition
 2003 – Rumunsko, Cluj, International graphic art festival
 2003 – Taliansko, Casale Monferrato, Medzinárodná výstava grafiky
 2003 – Belgicko, Sint Niklaas, Bienále Ex libris
 2003 – Mexiko, Mexiko, Medzinárodná výstava grafiky „Motýľ“
 2003 – Čierna hora, Medzinárodná výstava grafiky „Bicycle“
 2003 – Macedonia, Bitola, Medzinárodné trienále grafiky
 2003 – Taliansko, Modica, Medzinárodná charitatívna výstava „Le due Matrici“
 2003 – Švajčiarsko, Museo Lausanne, Medzinárodná výstava grafiky „Erotica“
 2003 – Bulharsko, Varna, Bienále grafiky
 2003 – Taliansko, Grafika, Premi aqui termi
 2003 – Česko, Hradec Králové, Zen československý Ex libris
 2003 – Španielsko, Olot Girona, Bienále grafiky
 2004 – Čína, Qigong, 40. aniversary of the founding of – nefls, China Ex libris invited artist
 2004 – Maďarsko, Bekescsaba, Maďarsko-slovenskí výtvarníci – hosť výstavy
 2004 – Portugalsko, De Evora, Festival de gravura
 2005 – Taliansko, Casale Monferatto, Grafica ed Ex libris
 2005 – Česko, Havířov, II.Medzinárodní trienále galantnía erotické grafiky /II. hlavná cena/
 2005 – Litva, Vilnius, XIV. Ex libris Bienále
 2005 – Poľsko, Lodz, XII. Bienále malé grafické formy
 2005 – Taliansko, Ortona, Premio Remo Palmirani, Grafika
 2006 – Taliansko, Premio Santa Croce, Grafika, pozvaní autori
 2007 – Taliansko, Casale Monferatto, Grafica ed Ex Libris
 2007 – Dedalo, Medzinárodná výstava na tému Daidalos, Charita na pomoc
 2007 – Maďarsko, Nyíregyháza, Galeria 1-3, Synergia /marec/
 2008 – Poľsko, Krakov, Galeria Rzezby Bronislava Chromego „Prešovské spektrum“
Údaje o účasti na výstavách sú z autorských katalógov
 Ocenenia a uznania 
1993 – Cena poroty – I. Medzinárodné bienále Ex libris – „Žena v umení“, Kyjev, Ukrajina
1994 – Grand Prix – Medzinárodná súťaž v Ex libris – „Many religions – single god“ Kyjev, Ukrajina
1995 – I. cena – Medzinárodné trienále akvarelu, Lučenec
 1995 – Cena poroty – Medzinárodná výstava mladého umenia „Vox Humana“, Ostrava, Česko
1996 – I. cena – Medzinárodná súťaž Ex libris – „Lithuanian railways“, Vilnius, Litva
 1996 – I. cena – Medzninárodná súťaž v Ex libris „Warsaviana“ Varšava, Poľsko
 1996 – Cena poroty – Medzinárodná výstava grafiky „Pantagruel“, Cuneo, Taliansko
1997 – I. cena – Prvá slovenská výstava P. F. Ex libris, Rimavská sobota
 1997 – Medaila – Medzinárodná súťaž v Ex libris, Vilnius, Litva
 1997 – Cena prezidenta „Cuprum VII“ Medzinárodné bienále grafiky z kovu, Lublin, Poľsko
1998 – Čestné uznanie – Medzinárodná súťaž v Ex libris „ Ioan Slavici“, Rumunsko
 1998 – I. cena – Medzinárodná výstava grafiky „El Caliu“, Rumunsko
 1998 – Čestné uznanie – výstava Ex libris „José Hernández“, Buenos Aires, Argentína
 1998 – Čestné uznanie – Medzinárodná výstava Ex libris „San Giorgio“, Villanova D ́Albegna, Taliansko
 1998 – Bronzová medaila – „Prvá svetová výstava grafiky“, Peking, Čína
 1998 – Špeciálna cena – „Cuprum VIII“ Bienále grafiky, Lublin, Poľsko
1999 – Vyznamenanie – bienále grafiky, Ostrów Wielkopolski, Poľsko
 1999 – Čestné uznanie – Bienále grafiky „ Transplantácia srdca“ Lublin, Poľsko
 1999 – Award of excellence – miniprint international, Soul, Južná Kórea
 1999 – Cena rektora – za umenie, Prešovská univerzita v Prešove, Prešov
 1999 – Cena mesta Prešov – „Za kultúru“, Prešov
2002 – Pamätná medaila – na Trienále erotických ex librisov, Havířov, Česko
2003 – Nominácia na Bienále of Print, Gliwice, Poľsko
2004 – Nominácia na Bienále of Print, Ostrów Wielkopolski, Poľsko
2005 – II. cena na Medzinárodnom trienále erotickej grafiky v Havířove, Česko
2007 – Medaila na Medzinárodnom bienále grafiky, Ostrów Wielkopolski, Poľsko
2008 – Cena primátora mesta, Nowy Sącz, Poľsko
2009 – Čestné uznanie, Original Art Base International Printmaking Art Exhibition, Guanlan Shenzhen, Čína
2012 – Čestný občan mesta Stropkov
2014 – Cena dekana Filozofickej fakulty Prešovskej univerzity v Prešove
 2014 – Prize for the best composition, Rutenia, International Calligraphy exhibition, Kyjev, Ukrajina
 2014 – Cena SINACO, Zlatá medaila Slovenskej obchodnej komory za reprezentáciu Slovenska v Číne
2017 – 1. cena – Medzinárodná výstava grafiky, Barcelona, Španielsko, Don Quijote
2019 –  Čestné uznanie, Medzinárodná vystava grafiky, Ostrow Wielkopolski, Poľsko, A. Dürer
2020 – 2. cena – Medzinárodná výstava exlibris, Trakai, Litva, Unicorn (The Morning)
2021 – 1. cena za grafiku – Medzinárodná výstava umenia, Bangalore, India, Znovuzrodenie Venuše

 Členstvo v spolkoch 
Peter Kocák je členom týchto slovenských i zahraničných spolkov:

 SVU - Slovenská výtvarná únia
 PER SPEKTRUM - Spolok profesionálnych výtvarných umelcov, Prešov
 DEG - Nemecký spolok grafikov a zberateľov exlibris, Berlín, Nemecko
 KIWA - Kyoto International. Woodcut Association, Kjóto, Japonsko
 The Bookplate Society, Londýn, Anglicko
 LAC - Letter Art Club, Hong Kong, Čína
 Ukiyo - e Society, Tokio, Japonsko
 SJA - Society for Japanese Arts, Holandsko

 Referencie 

 Externé odkazy 

 Autorský katalóg diel Petra Kocáka
 Knižné ilustrácie Petra Kocáka
Ex Librisy vytvorené Petrom Kocákom 1
Ex Librisy vytvorené Petrom Kocákom 2
 Tlač grafiky Petra Kocáka
Peter Kocák na Instagrame
 Diela Petra Kocáka na Flickri

Kategória:Slovenskí grafici
Kategória:Slovenskí maliari
Kategória:Slovenskí ilustrátori
Kategória:Slovenskí vysokoškolskí pedagógovia
Kategória:Osobnosti z Čiernej nad Tisou
Kategória:Osobnosti zo Stropkova
Kategória:Osobnosti z Prešova
Kategória:Absolventi Vysokej školy výtvarných umení v Bratislave
Kategória:Narodenia 15. júla
Kategória:Narodenia v 1961
Kategória:Vyučujúci na Filozofickej fakulte Prešovskej univerzity v Prešove